Die wêreld in foto’s – 8 Junie 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Kitai, ŉ klein olifantkalf, word deur sy ma Tong Koon bygestaan in die dieretuin in Keulen in die weste van Duitsland. Kitai is Woensdag gebore. Foto: Henning Kaiser/dpa via AP Brandbestryders spook om brande in die Knysna-omgewing in bedwang te bring. Duisende mense is ontruim en minstens vier mense het in die brande omgekom. Foto: AP Photo/Ewald Stander ŉ Jong meisie skryf ŉ boodskap van bemoediging op die Londen-brug nadat ŉ onbekende man ŉ boks met papiere en penne op die brug gelos het ná Saterdag se terreuraanval. Foto: Nick Ansell/PA via AP Theresa May, Brittanje se premier en leier van die Konserwatiewe Party, en haar man verlaat ŉ kiesstasie nadat hulle hul kruisies getrek het in die verkiesing. Foto: Xinhua/Tim Ireland Luca Wieland van die Amerikaanse deelstaat Minnesota neem aan die verspring-item deel tydens die NCAA-kompetisie in Eugene, Oregon. Foto: AP Photo/Timothy J. Gonzalez